1927 בארץ ישראל

להלן אירועים בולטים שהתרחשו במהלך שנת 1927 בארץ ישראל תחת שלטון המנדט הבריטי.

הנהגה 
שלטון המנדט
 הנציב העליון – הרברט פלומר 
 מפקד משטרת המנדט – ארתור סטפן מאברוגורדאטו
 המזכיר הראשי של ממשלת המנדט – סטיוארט סיימס 
 זקן השופטים – תומאס הייקראפט ולאחריו מייקל מקדונל

הנהגת היישוב
 יושב ראש ההנהלה הציונית – נחום סוקולוב
 הראשון לציון – יעקב מאיר
 הרב הראשי האשכנזי – אברהם יצחק הכהן קוק

הנהגת ערביי ארץ ישראל
 ראיס אל-עולמא - חאג' אמין אל-חוסייני

אירועים בולטים 
 
 1 באפריל – נוסדה תנועת הקיבוץ הארצי 
 11 ביולי – רעידת האדמה בארץ ישראל (1927): רעידת אדמה בעוצמה של 6.2 בסולם ריכטר שמרכזה באזור יריחו מתרחשת באזור ארץ ישראל ובאזור עבר הירדן. רעידת האדמה פגעה קשות בערים: ירושלים, יריחו, רמלה, טבריה ושכם וגרמה לפחות ל-280 הרוגים ובין 700 ל-1,000 פצועים.
 1 בנובמבר – הלירה ארץ ישראלית נכנסת למחזור בארץ ישראל ומחליפה את הלירה המצרית על ידי שלטונות המנדט.

התיישבות 
 נוסד קיבוץ בית זרע. 
 נוסד קיבוץ עין שמר. 
 נוסד קיבוץ שפיים. 
 נוסדה המושבה כפר הדר, אשר בשנת 1964 אוחדה עם שלושה יישובים חקלאיים נוספים ליצירת היישוב ולימים העיר הוד השרון. 
 יהושוע חנקין רוכש את אדמות עמק חפר
 הקמת שכונת פלורנטין בתל אביב
 סיום הקמת שכונת קריית משה בירושלים.
 הקמת שכונת מחניים בירושלים.
 נוסד הכפר ראס עלי
 נוסד מושב שדה יעקב
 נוסד מגדל עדר, היישוב הראשון בגוש עציון.
 נוסד מושב כפר יהושע
 נוסדה קבוצת שילר
 מוקם "כפר ברנדייס" שיהפוך לאחר מכן לשכונת ברנדייס בחדרה.

תחבורה 
 נפסקת תנועת הרכבות בקו באר שבע רפיח, ונסגרת תחנת הרכבת הטורקית בבאר שבע
 בנגב המזרחי נסללת הדרך בין שתי תחנות משטרה באזור מעלה עקרבים
 מתחילה הקמת גשר רושמיה

כלכלה 
 הלירה ארץ ישראלית נכנסת למחזור בארץ ישראל ומחליפה את הלירה המצרית על ידי שלטונות המנדט.
 ייסוד "המרכז לשכונות עובדים" מיסודה של חברת העובדים
 תחילת עבודות הקמת תחנת הכוח בנהריים.
 הקמת התאחדות האיכרים בארץ ישראל
 נוסדה חברת מאפיות אנג'ל
 תחילת הקמת בית חולים העמק.
 הקמת המרכז המסחרי הישן בחיפה, בסמוך לככר חמרה

פוליטיקה 
 נוסדה תנועת הקיבוץ הארצי
 בתל אביב כונסה ועידת ההסתדרות השלישית.
 בבזל מתכנס הקונגרס הציוני החמישה עשר.
 מוסדות המנדט מכירים בכנסת ישראל כמוסד הייצוגי של יהודי ארץ ישראל
 חסן שוכרי חוזר לכהן כראש עיריית חיפה
 הותקנה תקנה המחייבת ספינות ארץ ישראליות להניף נס אדום בריטי בתוספת הכיתוב "Palestine"
 תחילת תהליכי פירוק גדוד העבודה. 
 פירוק התנועה המחתרתית הקיבוץ

תקופה בתולדות הציונות 
 העלייה הרביעית

תרבות ואמנות 
 המליונר ג'ון ד. רוקפלר, הבן מכריז על תרומה בת שני מיליון דולר להקמת מוזיאון רוקפלר.

ספרות 
 "ספיח" קובץ ראשון משירי רחל המשוררת.
 הפואמה "מסדה" של יצחק למדן.
 "הפילוסופיה של עמנואל קאנט" מאת שמואל הוגו ברגמן, הוצאת מאגנס.
 "נקמת האבות" מאת יצחק שמי.
 "סיפורים", ספרה הראשון של דבורה בארון
 "עץ השדה" מאת אביגדור המאירי
 "מילון שימושי לתלמוד, למדרש ולתרגום" מאת ברוך קרוא.

תיאטרון 
 תיאטרון הקומקום מעלה את הופעת הבכורה שלו.
 נסגר התיאטרון הארץ ישראלי

ספורט 
 נוסדה קבוצת הפועל רמת-גן גבעתיים, ונבנה אצטדיון המכתש.
 בפעם הראשונה מוענק גביע המדינה בכדורגל. הגביע מוענק לקבוצת הפועל תל אביב שגברה 2:0 על מכבי חשמונאי ירושלים.

חינוך, הגות ומחקר 
 הוקם כפר הנוער בן שמן
 בתל אביב נוסדת גימנסיה נורדיה
 יוצא לאור לראשונה הביטאון הד החינוך.
 אגודות המשוטטים בארץ מתאחדות ליצירת אגודת משוטטים ארץ ישראלית
 המוזיקאי דוד שור עולה לארץ, ומייסד את "המוסד להפצת המוזיקה בעם"

אירועי תרבות 
 המשורר אלכסנדר פן עולה לארץ ישראל.
 לוין קיפניס מפרסם את שירו רקפת
 יוצא לאור השיר ספר שירי מאת רחל המשוררת
 מופיע גיליונו האחרון של כתב העת השילוח

אמנות פלסטית 
 הציור ירושלים, שער החבשים של יוסף זריצקי

קולנוע 
 נתן אקסלרוד וירושלים סגל מתחילים בצילום סרט הראינוע העלילתי הארץ ישראלי הראשון, "החלוץ". צילומי הסרט לא הושלמו מעולם.
 המחוקק הבריטי מחוקק את פקודת סרטי הראינוע מכוחה נוסדת המועצה לביקורת סרטים ומחזות.

דת 
 הושלמה הקמת בית הקברות הצבאי הבריטי בירושלים

בניין וארכיטקטורה 

 הארכיטקט אנטוניו ברלוצי משפץ את כנסיית ההלקאה בויה דולורוזה בירושלים
 תחילת העבודה על תוכנית גדס.
 הקמת מנזר דיר ראפת
 תחילת בניית כנסיית סנט אנדרוז
 תחילת בניית כנסיית שנים-עשר השליחים
 נפתחת תחרות אדריכלית לתכנון בית המוסדות הלאומיים. הזוכה – יוחנן רטנר.

נולדו 
 יוסף אגסי, פילוסוף.
 יקותיאל "קותי" אדם, אלוף בצה"ל
 שרונה אהרון, זמרת, אמו של דויד ברוזה 
 אביבה אורי, ציירת 
 יזהר ארנון, סופר ועיתונאי 
 מוטקה בן-פורת, לוחם פלמ"ח וצה"ל, מפקד חטיבה 9 במלחמת יום הכיפורים
 אורי בר-רצון, קצין בצה"ל ואיש ניהול 
 יהודה גביש, תת-אלוף בצה"ל
 בן עמי גוב, מאבות מטוס הכפיר, מנכ"ל משרד התקשורת
 יהושע גלזר, כדורגלן 
 פנינה גרי, אשת תיאטרון 
 אהרן דוידי, לוחם צה"ל, ממקימי חטיבת הצנחנים.
 לוי יצחק הירושלמי, יושב ראש ההתאחדות הארצית של עיתונאי ישראל.
 אברהם חיים הלוי, חתן פרס ישראל לחקלאות
 מאיר הרניק, מוזיקאי 
 יואל זילברג במאי קולנוע.
 יצחק חופי, איש הפלמ"ח, אלוף פיקוד הצפון בזמן מלחמת יום הכיפורים וראש המוסד 
 יעקב חודורוב, כדורגלן
 יעקב חרותי, איש הלח"י ומייסד מחתרת צריפין
 שאר ישוב כהן, רבה של חיפה. 
 זוהרה לביטוב מלוחמות הפלמ"ח ומראשונות הטיס בצה"ל.
 בועז עברון, עיתונאי, פובליציסט ומתרגם
 סמירה עזאם, סופרת ומתרגמת
 חיים פוזננסקי, איש הפלמ"ח, מפקד בחטיבת הראל
 נעמי פולני, זמרת, במאית ומעבדת, מייסדת להקת התרנגולים.
 מאיר פיינשטיין, לוחם האצ"ל, מעולי הגרדום
 אלעד פלד, אלוף בצה"ל ומחנך
 שמואל קופמן, לוחם הפלמ"ח שסיפור אהבתו הטראגי לזוהרה לביטוב הונצח בספר "לאהוב עד מוות".
 דניאל רוזוליו, חבר הכנסת, איש התנועה הקיבוצית.
 רפי רוזן, איש העידן החדש
 עמוס קינן, סופר, פסל, צייר ועיתונאי 
 יעקב שרת, עיתונאי ופזמונאי

נפטרו 
 
 יואל אנגל – מלחין יהודי, עלה לארץ ישראל בשנת 1924 והשפיע על התפתחות הזמר העברי.
 אשר צבי גינצברג (אחד העם), סופר ומנהיג ציוני 
 שם טוב גפן, הוגה דעות יהודי.
 יצחק ליפקין, מקים שכונות בירושלים
 נתן צבי פינקל, "הסבא מסלבודקה", רב והוגה דעות

קישורים חיצוניים

שנים בארץ ישראל